CELEX: 62012CN0068
Language: et
Date: 2012-02-10 00:00:00
Title: Kohtuasi C-68/12: Eelotsusetaotlus, mille on esitanud Najvyšší súd Slovenskej republiky (Slovakkia) 10. veebruaril 2012 — Slovenská sporiteľňa, a.s. versus Protimonopolný úrad Slovenskej republiky

9.6.2012   
            
            
               ET
            
            
               Euroopa Liidu Teataja
            
            
               C 165/7
            
         Eelotsusetaotlus, mille on esitanud Najvyšší súd Slovenskej republiky (Slovakkia) 10. veebruaril 2012 — Slovenská sporiteľňa, a.s. versus Protimonopolný úrad Slovenskej republiky
   (Kohtuasi C-68/12)
   2012/C 165/13
   Kohtumenetluse keel: slovaki
   
      Eelotsusetaotluse esitanud kohus
   
   Najvyšší súd Slovenskej republiky
   
      Põhikohtuasja pooled
   
   
      Kaebuse esitaja: Slovenská sporiteľňa, a.s.
   
      Vastustaja: Protimonopolný úrad Slovenskej republiky
   
      Eelotsuse küsimused
   
   
               1.
            
            
               Kas ELTL artikli 101 lõiget 1 (varem EÜ artikli 81 lõige 1) võib tõlgendada nii, et asjaolu, et konkurent (ettevõtja), keda kahjustab teiste konkurentide (ettevõtjate) kartellikokkulepe, tegutses kartellikokkuleppe sõlmimise hetkel asjaomasel turul ebaseaduslikult, on õiguslikult asjakohane?
            
         
               2.
            
            
               Kas ELTL artikli 101 lõike 1 (varem EÜ artikli 81 lõige 1) tõlgendamisel on õiguslikult asjakohane, et kartellikokkuleppe sõlmimise hetkel ei olnud Slovaki Vabariigi territooriumil pädevad kontrolliorganid selle konkurendi (ettevõtja) käitumist kahtluse alla seadnud?
            
         
               3.
            
            
               Kas ELTL artikli 101 lõiget 1 (varem EÜ artikli 81 lõige 1) võib tõlgendada nii, et selle tuvastamiseks, et kokkulepe piirab konkurentsi, on vaja tõendada põhikirjajärgse esindaja isiklikku käitumist või ettevõtja põhikirjajärgse esindaja poolt volituse kujul antud isiklikku heakskiitu konkurentsi piiravas kokkuleppes osalenud/osaleda võinud ühe töötaja käitumisele, kui ettevõtja ei distantseerunud oma töötaja käitumisest ning samal ajal kokkulepet isegi täideti?
            
         
               4.
            
            
               Kas ELTL artikli 101 lõiget 3 (varem EÜ artikli 81 lõige 3) võib tõlgendada nii, et seda kohaldatakse isegi keelatud kokkuleppe suhtes ELTL artikli 101 lõike 1 tähenduses (varem EÜ artikli 81 lõige 1), mis tõrjub juba oma laadi tõttu turult välja konkreetse konkurendi (ettevõtja), kelle puhul tuvastatakse hiljem, et ta tegi tehinguid välisvaluutas sularahata arveldamise tehingute turul, ilma et tal oleks olnud vastavat siseriiklikus seaduses nõutavat tegevusluba?